Աստղաբաշխության մեջ բոլոր երկարությունները չափվում են պարսեկներով: Գալակտիկ սիստեմի մեծ տրամագիծը մոտ 25 հազար պարսեկ է, իսկ նրա էֆեկտիվ հաստությունը ընդամենը մի քանի հարյուր պարսեկի կարգի է: Ես ասացի էֆեկտիվ հաստության մասին, իրականում, սակայն, մեր Գալակտիկան ոչ մի տեղ կտրուկ սահմաններ չունի: Երբ մենք հեռանում ենք կենտրոնից կամ հասարակածային հարթությունից, նրա խտությունը փոքրանում է: